- न्यूज एजेंसी के मुताबिक डिफेंस स्पोक्सपर्सन ने बताया कि तिजित इलाके के लापा में मंगलवार रात नेशनल सोशलिस्ट काउंसिल ऑफ नगालैंड (NSCN-K) और असम राइफल्स के बीच एनकाउंटर हुआ। असम राइफल्स की एक टीम ने लापा में NSCN (K) कैडर के मौजूद होने की सूचना पर वहां रात 11 बजे छापा मारा, उसी दौरान दोनों तरफ से फायरिंग हुई, जो कई घंटों तक चलती रही। एनकाउंटर खत्म होने के बाद वहां 3 आतंकियों की बॉडी पाई गई। उधर, मॉन के पास लापा लेम्पॉन्ग और उटिंग में ULFA और NSCN (K) के आतंकियों के साथ एनकाउंटर अभी जारी है।